CELEX: 32005D0405
Language: el
Date: 2005-05-04 00:00:00
Title: 2005/405/EK: Απόφαση της Επιτροπής, της 4ης Μαΐου 2005, για την έγκριση εξ ονόματος της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων [κοινοποιηθείσα υπό τον αριθμό Ε(2005) 1369]   (Κείμενο που παρουσιάζει ενδιαφέρον για τον ΕΟΧ)

31.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 137/31
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Μαΐου 2005
   για την έγκριση εξ ονόματος της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων
   [κοινοποιηθείσα υπό τον αριθμό Ε(2005) 1369]
   (Κείμενο που παρουσιάζει ενδιαφέρον για τον ΕΟΧ)
   (2005/405/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 98/258/ΕΚ του Συμβουλίου, της 16ης Μαρτίου 1998, για τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Η συνήθης κοινοτική μέθοδος δοκιμών για τα εντεροβακτηριοειδή και την ολική μικροβιακή χλωρίδα στο κρέας αναγνωρίστηκε ως ισοδύναμη με τη μέθοδο δοκιμών των Ηνωμένων Πολιτειών της Αμερικής για την Escherichia coli.
            
         
               (2)
            
            
               Η Κοινότητα και οι Ηνωμένες Πολιτείες της Αμερικής διεξήγαγαν διαπραγματεύσεις σχετικά με μια πρόσθετη σειρά κατευθυντήριων γραμμών για τη διεξαγωγή ελέγχων, συμπεριλαμβανομένων των κατευθυντήριων γραμμών για τις έρευνες σχετικά με την υγεία των ζώων. Οι διαπραγματεύσεις αυτές κατέληξαν στη σύνταξη κειμένου για τις εν λόγω κατευθυντήριες γραμμές, επί του οποίου συμφώνησαν και τα δύο μέρη.
            
         
               (3)
            
            
               Η μεικτή επιτροπή διαχείρισης στο πλαίσιο της συμφωνίας (εφεξής «η επιτροπή») εξέδωσε συστάσεις σχετικά με τον καθορισμό της ισοδυναμίας μεταξύ των δύο μεθόδων δοκιμών και σχετικά με την έγκριση πρόσθετων κατευθυντήριων γραμμών για τη διεξαγωγή ελέγχων. Με βάση τις εν λόγω συστάσεις, κρίνεται σκόπιμο να τροποποιηθούν τα παραρτήματα V και VI και η σημείωση 1 της συμφωνίας.
            
         
               (4)
            
            
               Οι τροποποιήσεις αυτές πρέπει να εγκριθούν εξ ονόματος της Κοινότητας.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με τις συστάσεις της μεικτής επιτροπής διαχείρισης, που δημιουργήθηκε με βάση το άρθρο 14 της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων για την προστασία της δημόσιας υγείας και της υγείας των ζώων, που εφαρμόζονται στο εμπόριο ζώντων ζώων και ζωικών προϊόντων, οι τροποποιήσεις του σημείου 6 του παραρτήματος V, του παραρτήματος VI και της σημείωσης 1 της εν λόγω συμφωνίας εγκρίνονται με την παρούσα, εξ ονόματος της Ευρωπαϊκής Κοινότητας.
   Το κείμενο της συμφωνίας υπό τη μορφή ανταλλαγής επιστολών, συμπεριλαμβανομένων και των τροποποιήσεων του σημείου 6 του παραρτήματος V, της σημείωσης 1 και του παραρτήματος VI της συμφωνίας, επισυνάπτονται στην παρούσα απόφαση.
   Άρθρο 2
   Ο γενικός διευθυντής Υγείας και Προστασίας των Καταναλωτών εξουσιοδοτείται με την παρούσα να υπογράψει τη συμφωνία υπό μορφή ανταλλαγής επιστολών προκειμένου να δεσμεύσει την Κοινότητα.
   Άρθρο 3
   Η παρούσα απόφαση ισχύει από την πρώτη ημέρα του μήνα που ακολουθεί τον μήνα κατά τον οποίο οι Ηνωμένες Πολιτείες της Αμερικής ενημερώνουν εγγράφως την Επιτροπή ότι έχουν ολοκληρωθεί οι εσωτερικές τους διαδικασίες για την έγκριση των τροποποιήσεων που αναφέρονται στο άρθρο 1.
   
      Βρυξέλλες, 4 Μαΐου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
            Μέλος της Επιτροπής
         
      
   
   
      (1)  ΕΕ L 118 της 21.4.1998, σ. 1· απόφαση όπως τροποποιήθηκε τελευταία από την απόφαση 2003/833/ΕΚ της Επιτροπής (ΕΕ L 316 της 29.11.2003, σ. 20).
   ΣΥΜΦΩΝΊΑ ΥΠΌ ΜΟΡΦΉ ΑΝΤΑΛΛΑΓΉΣ ΕΠΙΣΤΟΛΏΝ
   περί τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων για την προστασία της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων
   Βρυξέλλες, 7 Οκτωβρίου 2004
   Κύριε,
   Αναφερόμενος στη συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων για την προστασία της δημόσιας υγείας και της υγείας των ζώων, που εφαρμόζονται στο εμπόριο ζώντων ζώων και ζωικών προϊόντων, έχω την τιμή να σας προτείνω την τροποποίηση των παραρτημάτων της συμφωνίας ως ακολούθως:
   Όπως προτείνεται από τη μεικτή επιτροπή διαχείρισης, που δημιουργήθηκε με βάση το άρθρο 14 παράγραφος 1 της συμφωνίας, προτείνω αντικατάσταση των κειμένων του σημείου 6 του παραρτήματος V και της σημείωσης 1 της συμφωνίας με το αντίστοιχο κείμενο του προσαρτήματος A της παρούσας, καθώς και αντικατάσταση του κειμένου του παραρτήματος VI της συμφωνίας με το αντίστοιχο κείμενο του προσαρτήματος B της παρούσας.
   Παρακαλώ να μου επιβεβαιώσετε τη συμφωνία των Ηνωμένων Πολιτειών της Αμερικής για τις εν λόγω τροποποιήσεις του σημείου 6 του παραρτήματος V, της σημείωσης 1, και του παραρτήματος VI της συμφωνίας.
   Με εξαιρετική εκτίμηση,
   
       (1)
   
   
      
         Για την Ευρωπαϊκή Κοινότητα
      
      Jaana HUSU-KALLIO
   
   Βρυξέλλες, 6 Απριλίου 2005
   Κυρία,
   Έχω την τιμή να αναφερθώ στην επιστολή σας της 7ης Οκτωβρίου 2004, με τις λεπτομέρειες των προτεινόμενων τροποποιήσεων στο προσάρτημα Α όσον αφορά την αντικατάσταση του σημείου 6 του παραρτήματος V, της σημείωσης 1 και στο προσάρτημα Β όσον αφορά την αντικατάσταση του παραρτήματος VI της συμφωνίας της 20ής Ιουλίου 1999 μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων για την προστασία της δημόσιας υγείας και της υγείας των ζώων, που εφαρμόζονται στο εμπόριο ζώντων ζώων και ζωικών προϊόντων.
   Επί του θέματος αυτού έχω την τιμή να επιβεβαιώσω ότι οι Ηνωμένες Πολιτείες της Αμερικής αποδέχονται τις προτεινόμενες τροποποιήσεις από τη μεικτή επιτροπή διαχείρισης που δημιουργήθηκε με βάση το άρθρο 14 παράγραφος 1 της συμφωνίας και επισυνάπτω αντίγραφο της επιβεβαίωσης στην παρούσα. Αντιλαμβάνομαι ότι οι τροποποιήσεις αυτές ισχύουν από την ημερομηνία κατά την οποία η ΕΚ ενημερώνει τις ΗΠΑ ότι έχει ολοκληρώσει τις αναγκαίες διαδικασίες για την εφαρμογή αυτών των τροποποιήσεων.
   Με εξαιρετική εκτίμηση,
   
       (2)
   
   
      
         Εξ ονόματος της αρμόδιας αρχής των Ηνωμένων Πολιτειών της Αμερικής
      
      Norval E. FRANCIS
   
   
      (1)  
   
                
            
            
               Συνημμένα: προσάρτημα A για την αντικατάσταση του παραρτήματος V σημείο 6 και της σημείωσης 1 της συμφωνίας και προσάρτημα B για την αντικατάσταση του παραρτήματος VI της συμφωνίας.
            
         
      (2)  
   
                
            
            
               Συνημμένα: προσάρτημα A για την αντικατάσταση του παραρτήματος V σημείο 6 και της σημείωσης 1 της συμφωνίας, και προσάρτημα B για την αντικατάσταση του παραρτήματος VI της συμφωνίας.
            
         ΠΡΟΣΑΡΤΗΜΑ A
   
      
         «ΠΑΡΑΡΤΗΜΑ V
         
                     
                                 —
                              
                              
                                 Εμπόρευμα
                              
                           
                                 —
                              
                              
                                 Είδος
                              
                           
                                 —
                              
                              
                                 Υγεία ζώων/δημόσια υγεία
                              
                           
                  
                     Εξαγωγές της ΕΚ προς τις ΗΠΑ
                  
                  
                     Εξαγωγές των ΗΠΑ προς την ΕΚ
                  
               
                     Όροι εμπορίου
                  
                  
                     Ισοδυναμία
                  
                  
                     Ειδικοί όροι
                  
                  
                     Ενέργειες
                  
                  
                     Όροι εμπορίου
                  
                  
                     Ισοδυναμία
                  
                  
                     Ειδικοί όροι
                  
                  
                     Ενέργειες
                  
               
                     Προδιαγραφές ΕΚ
                  
                  
                     Προδιαγραφές ΗΠΑ
                  
                  
                     Προδιαγραφές ΗΠΑ
                  
                  
                     Προδιαγραφές ΕΚ
                  
               6.   Νωπό κρέας
                  
               
                     Υγεία των ζώων
                  
               
                     
                                 —
                              
                              
                                 Μηρυκαστικά
                              
                           
                  
                     64/432
                     72/461
                     72/462
                  
                  
                     9 CFR 94
                  
                  
                     Ναι 2
                  
                  
                     Πρόσθετη πιστοποίηση για βοοειδή από χώρες που έχουν πληγεί από ΣΕΒ
                  
                  
                     Οι ΗΠΑ θα επανεξετάσουν τους κανόνες για τη ΣΕΒ όσον αφορά τις περιοχές υψηλής και χαμηλής επίπτωσης της νόσου
                  
                  
                     9 CFR 53
                     (σε περίπτωση εμφάνισης κρούσματος εξωτικής νόσου)
                  
                  
                     72/462
                     82/426
                  
                  
                     Ναι 2
                  
                  
                      Τρίμηνη παραμονή
                     Εκμετάλλευση απαλλαγμένη από βρουκέλωση για τα αιγοπρόβατα
                  
                  
                      
                  
               
                     
                                 —
                              
                              
                                 Ιπποειδή
                              
                           
                  
                     64/432
                     72/461
                     72/462
                  
                  
                     9 CFR 94
                  
                  
                     Ναι 1
                  
                  
                      
                  
                  
                      
                  
                  
                     9 CFR 53
                  
                  
                     72/462
                     82/426
                  
                  
                     Ναι 2
                  
                  
                     Τρίμηνη παραμονή
                  
                  
                      
                  
               
                     
                                 —
                              
                              
                                 Χοιροειδή
                              
                           
                  
                     64/432
                     72/461
                     72/462
                  
                  
                     9 CFR 94
                  
                  
                     Ναι 1
                  
                  
                      
                  
                  
                      
                  
                  
                     9 CFR 53
                  
                  
                     72/462
                     82/426
                  
                  
                     Ναι 2
                  
                  
                      Τρίμηνη παραμονή.
                     Εκμετάλλευση απαλλαγμένη από βρουκέλωση
                  
                  
                      
                  
               
                     Δημόσια υγεία
                  
               
                     Μηρυκαστικά (8)
                     Ιπποειδή
                     Χοιροειδή
                     Αιγοπρόβατα
                     Μηρυκαστικά (8)
                     Ιπποειδή
                     Χοιροειδή
                     Αιγοπρόβατα
                     
                        (συνέχεια)
                     
                  
                  
                     64/433
                     96/22
                     96/23
                  
                  
                     9 CFR
                     301-381, 416, 417
                  
                  
                     Ναι 3
                  
                  
                      Εγκαταστάσεις που περιλαμβάνονται σε κατάλογο σύμφωνα με τη σημείωση 7 και πληρούν τις σχετικές διατάξεις της σημείωσης 1
                     Διενεργούνται δοκιμές για εντεροβακτηριοειδή και ολική μικροβιακή χλωρίδα σύμφωνα με την απόφαση 2001/471/ΕΚ, με εξαίρεση τα ακόλουθα:
                     
                                 —
                              
                              
                                 η τυχαία δειγματοληψία πρέπει να διενεργείται καθ’ όλη τη διάρκεια του ωραρίου σφαγής
                              
                           
                                 —
                              
                              
                                 τα τέσσερα σημεία συλλογής δειγμάτων για βοοειδή, χοίρους, αιγοπρόβατα και άλογα δεν μπορεί να είναι άλλα από εκείνα που ορίζονται στην απόφαση 2001/471/ΕΚ,
                              
                           
                  
                     Η ισοδυναμία (Ναι 2) θα αναγνωρισθεί αφού οι ΗΠΑ ολοκληρώσουν τη διαδικασία εξακρίβωσης των συστημάτων κτηνιατρικού ελέγχου
                     Η διαδικασία αυτή θα ολοκληρωθεί εντός 12 μηνών από την ημερομηνία έναρξης ισχύος της παρούσας συμφωνίας
                  
                  
                     9 CFR
                     301-381, 416, 417
                  
                  
                     72/462
                     93/158
                     96/22
                     96/23
                  
                  
                     Ναι 3
                  
                  
                     Εγκαταστάσεις που περιλαμβάνονται σε κατάλογο σύμφωνα με τη σημείωση 7 και πληρούν τις σχετικές διατάξεις των σημειώσεων 2, 3, 4 και 5
                  
                  
                     Η ΕΚ θα αξιολογήσει το πρόγραμμα υπολειμμάτων των ΗΠΑ, καθώς και τα πρόσθετα στοιχεία που θα υποβάλουν, προκειμένου να προσδιορίσει εάν ανταποκρίνονται στο επίπεδο προστασίας της ΕΚ. Η αξιολόγηση αυτή πρέπει να ολοκληρωθεί εντός 6 μηνών από την έναρξη ισχύος της παρούσας συμφωνίας
                      Η ΕΚ θα αξιολογήσει τις προδιαγραφές των ΗΠΑ για το νερό προκειμένου να προσδιορίσει εάν ανταποκρίνονται στο επίπεδο προστασίας της ΕΚ. Η αξιολόγηση αυτή πρέπει να ολοκληρωθεί εντός 6 μηνών από την έναρξη ισχύος της παρούσας συμφωνίας
                     Η ΕΚ θα αξιολογήσει το αίτημα των ΗΠΑ, όταν υποβληθεί, για την ανάγκη συνέχισης των δοκιμών για τριχίνες στο κρέας αλόγων
                     Όσον αφορά τη σημείωση 5 στοιχείο ε), τα αποτελέσματα των ελέγχων μετά τη διάνοιξη της καρδιάς των χοίρων θα αξιολογηθούν από κοινού έπειτα από 12 μήνες, προκειμένου να αποφασιστεί εάν πρέπει να τροποποιηθούν οι διατάξεις της σημείωσης 5 στοιχείο ε)
                     Η ισοδυναμία (Ναι 2) θα αναγνωριστεί αφού η ΕΚ ολοκληρώσει τον έλεγχο της εφαρμογής των καθορισμένων όρων. Η διαδικασία αυτή πρέπει να ολοκληρωθεί εντός 12 μηνών από την έναρξη ισχύος της παρούσας συμφωνίας »
                  
               
   
   ΣΗΜΕΙΩΣΗ 1
   
      
                  «(1)
               
               
                   Η μείωση παθογόνου: συστήματα ανάλυσης κινδύνων και καθορισμού κρίσιμων σημείων ελέγχου (HACCP). Ο τελικός νόμος δημοσιεύτηκε στην αμερικανική εφημερίδα της κυβερνήσεως (61 Federal Register 38806—38989) και τροποποιεί διάφορες διατάξεις του CFR, στα τμήματα 304, 310, 320, 327, 381, 416 και 417.
                  Εφαρμόζονται οι διατάξεις για τις διαδικασίες SSOP.
                  Οι ΗΠΑ και η ΕΚ συζητούν εγκαίρως, πριν από την ημερομηνία έναρξης της εφαρμογής τους, τα εξελικτικά στοιχεία του προαναφερόμενου νόμου προκειμένου να αποφανθούν εάν απαιτούνται επί πλέον ειδικοί όροι.»
               
            
   ΠΡΟΣΑΡΤΗΜΑ B
   
      
         «ΠΑΡΑΡΤΗΜΑ VI
         ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΕΛΕΓΧΩΝ
         Όταν ένας από τους αρμόδιους διεθνείς οργανισμούς που καθορίζουν τις προδιαγραφές εγκρίνει προδιαγραφές, κατευθυντήριες γραμμές ή συστάσεις που αφορούν τη διενέργεια ελέγχων, τα συμβαλλόμενα μέρη επανεξετάζουν το περιεχόμενο του παρόντος παραρτήματος και προβαίνουν στις ενδεδειγμένες τροποποιήσεις.
         Γενικές διατάξεις
         1.   Ορισμοί
         Οι όροι που χρησιμοποιούνται στο παρόν παράρτημα έχουν την ακόλουθη έννοια:
         
                     1.1.
                  
                  
                     “έλεγχος”: εκτίμηση της απόδοσης·
                  
               
                     1.2.
                  
                  
                     “ελεγχόμενος”: το εξάγον συμβαλλόμενο μέρος, του οποίου η εφαρμογή των διατάξεων και το πρόγραμμα ελέγχου αποτελούν το αντικείμενο του ελέγχου·
                  
               
                     1.3.
                  
                  
                     “ελέγχων”: το εισάγον συμβαλλόμενο μέρος που διενεργεί τον έλεγχο·
                  
               
                     1.4.
                  
                  
                     “εγκατάσταση”: μονάδα μεταποίησης ζώων ή ζωικών προϊόντων·
                  
               
                     1.5.
                  
                  
                     “κοινόχρηστοι χώροι”: χώροι διαφορετικοί από τη μονάδα μεταποίησης στους οποίους γίνεται χειρισμός ζώων ή ζωικών προϊόντων, με εξαίρεση τους χώρους λιανικής πώλησης·
                  
               
                     1.6.
                  
                  
                     “έρευνα για την υγεία των ζώων”: επιτόπια επίσκεψη που πραγματοποιείται για να συγκεντρωθούν ή να εξακριβωθούν στοιχεία σχετικά με την κατάσταση ή τις συνθήκες που επικρατούν σε συγκεκριμένη περιοχή όσον αφορά μία ή περισσότερες από το σύνολο των ζωονόσων που προσδιορίζονται στο παράρτημα III.
                  
               2.   Γενικές αρχές
         2.1.   Ο ελέγχων και ο ελεγχόμενος οφείλουν να συνεργάζονται για τη διενέργεια των ελέγχων σύμφωνα με τις διατάξεις του παρόντος παραρτήματος. Στην ομάδα ελέγχου πρέπει να συμμετέχουν εκπρόσωποι τόσο του ελέγχοντος όσο και του ελεγχομένου, ενώ ο ελεγχόμενος πρέπει να ορίζει τα αρμόδια άτομα που οφείλουν να διευκολύνουν τη διενέργεια του ελέγχου. Ίσως καταστεί αναγκαία η συμμετοχή ειδικευμένων επαγγελματιών για τη διενέργεια ελέγχων σε ειδικά συστήματα και προγράμματα.
         Τα στοιχεία συλλέγονται με συνεντεύξεις, εξέταση εγγράφων και μητρώων, καθώς και με επιτόπιες επισκέψεις. Περιλαμβάνονται οι αλλαγές που έγιναν στους ελέγχους μετά την έγκριση της συμφωνίας ή μετά τον προηγούμενο έλεγχο. Η εξακρίβωση των στοιχείων μπορεί να γίνει με έρευνα και εξέταση άλλων πηγών, το οποίο μπορεί να συνεπάγεται φυσική επιθεώρηση, μετρήσεις, δείγματα και μητρώα. Τα στοιχεία που εξάγονται κατά την πορεία του ελέγχου πρέπει να τεκμηριώνονται.
         2.2.   Οι έλεγχοι πρέπει να στοχεύουν στην εξακρίβωση της αποτελεσματικότητας του ελεγχομένου όσον αφορά την εφαρμογή των διατάξεων και του προγράμματος ελέγχου και όχι στην απόρριψη μεμονωμένων ζώων, αποστολών τροφίμων ή εγκαταστάσεων. Η εφαρμογή διατάξεων και το πρόγραμμα ελέγχου που προβλέπει η συμφωνία για τον ελεγχόμενο πρέπει να αξιολογούνται επαρκώς.
         2.2.1.   Βάση για την αξιολόγηση όλων των ελέγχων που πραγματοποιούνται σύμφωνα με τη συμφωνία αποτελούν οι προδιαγραφές του εξάγοντος μέρους ή ο συνδυασμός των προδιαγραφών του εξάγοντος και του εισάγοντος μέρους, καθώς και οι τυχόν ειδικοί όροι που ισχύουν για το συγκεκριμένο έλεγχο. Αυτές οι προδιαγραφές και οι κατά περίπτωση ειδικοί όροι απαριθμούνται στο παράρτημα V και προβλέπονται από το άρθρο 6.
         2.2.2.   Αναγνωρίζεται ότι οι επιτόπιοι έλεγχοι που πραγματοποιούνται στο πλαίσιο της διαδικασίας προσδιορισμού της αρχικής ισοδυναμίας, θα διεξάγονται κατά κανόνα με βάση μόνον τις προδιαγραφές της εξαγωγού χώρας, ενώ οι επακόλουθοι επιτόπιοι έλεγχοι που πραγματοποιούνται με σκοπό την εξακρίβωση της τήρησης κάποιου προγενέστερα θεσπισμένου όρου ισοδυναμίας, θα διεξάγονται με βάση τις προδιαγραφές του εξάγοντος μέρους, τις σχετικές προδιαγραφές του εισάγοντος μέρους, οι οποίες δεν έχουν χαρακτηριστεί ισοδύναμες και για τις οποίες απαιτείται συμμόρφωση, αλλά και με βάση κάθε συμπεφωνημένο ειδικό όρο που απαριθμείται στο παράρτημα V.
         2.3.   Ο ελεγχόμενος οφείλει να εφαρμόζει τεκμηριωμένο πρόγραμμα για να αποδεικνύει στον ελέγχοντα ότι τηρούνται συστηματικά οι καθορισθείσες προδιαγραφές.
         2.4.   Η συχνότητα των ελέγχων πρέπει να βασίζεται στις επιδόσεις του εξάγοντος μέρους όσον αφορά την εφαρμογή των διατάξεων και του προγράμματος ελέγχου. Ο χαμηλός βαθμός συνέπειας σε αυτούς τους τομείς συνεπάγεται μεγαλύτερη συχνότητα ελέγχων, π.χ. για να εξασφαλιστεί ότι έχουν διορθωθεί οι ανεπαρκείς επιδόσεις.
         2.4.1.   Τα στοιχεία που θα χρησιμοποιούνται για τον καθορισμό της συχνότητας των ελέγχων μπορεί να είναι, μεταξύ άλλων, τα ακόλουθα:
         
                     —
                  
                  
                     επιδημιολογική ανάλυση,
                  
               
                     —
                  
                  
                     τα αποτελέσματα προγενέστερων ελέγχων,
                  
               
                     —
                  
                  
                     αποτελέσματα κτηνιατρικών ελέγχων στα σύνορα (στα οποία περιλαμβάνονται αποτελέσματα από τη συλλογή και ανάλυση δειγμάτων από εισαγόμενα φορτία),
                  
               
                     —
                  
                  
                     η περίοδος που μεσολάβησε από τον τελευταίο έλεγχο,
                  
               
                     —
                  
                  
                     όγκος εμπορικών συναλλαγών,
                  
               
                     —
                  
                  
                     αποτελέσματα της εποπτείας της δημόσιας υγείας,
                  
               
                     —
                  
                  
                     περιοχή(-ές) απαλλαγμένη(-ες) από τις ζωονόσους που απαριθμούνται στο σχετικό κατάλογο και
                  
               
                     —
                  
                  
                     περιβαλλοντικοί και γεωγραφικοί παράγοντες.
                  
               2.5.   Οι έλεγχοι και οι συνακόλουθες αποφάσεις πρέπει να βασίζονται στη διαφάνεια και τη συνέπεια.
         Ο ελέγχων οφείλει:
         
                     2.5.1.
                  
                  
                     να εξασφαλίσει ότι τα πορίσματα του ελέγχου βασίζονται σε αντικειμενικά αποδεικτικά στοιχεία ή δεδομένα και παρατηρήσεις, των οποίων η ακρίβεια και η αξιοπιστία είναι εξακριβώσιμες·
                  
               
                     2.5.2.
                  
                  
                     να παραμείνει ανεξάρτητος από κάθε συγκρουόμενο συμφέρον και αθέμιτη επιρροή·
                  
               
                     2.5.3.
                  
                  
                     να εξασφαλίσει ότι η διαδικασία του ελέγχου διεκπεραιώνεται με τους ακόλουθους στόχους:
                     
                                 —
                              
                              
                                 εξακρίβωση της τήρησης των προγενέστερα αναγνωρισμένων όρων ισοδυναμίας από το εξάγον συμβαλλόμενο μέρος και
                              
                           
                                 —
                              
                              
                                 υπόδειξη στον ελεγχόμενο των τομέων όπου μπορούν να επέλθουν βελτιώσεις για να ενισχυθεί η απόδοση του τεκμηριωμένου προγράμματος ελέγχου του ελεγχομένου, έτσι ώστε ο τελευταίος να μπορεί να τηρήσει αρχικά, ή να συνεχίσει να τηρεί, έναν όρο ισοδυναμίας που είναι απαραίτητος για να ανταποκριθεί στο ενδεδειγμένο επίπεδο προστασίας του εισάγοντος συμβαλλόμενου μέρους·
                              
                           
               
                     2.5.4.
                  
                  
                     να εξασφαλίσει ότι όλα τα έγγραφα και τα μητρώα που παραλαμβάνονται κατά τη διάρκεια του ελέγχου, τηρούνται και προστατεύονται όπως συμφωνήθηκε από τα δύο συμβαλλόμενα μέρη και με βάση τους ισχύοντες νόμους και κανονισμούς κάθε συμβαλλόμενου μέρους·
                  
               
                     2.5.5.
                  
                  
                     να εξασφαλίσει ότι το εμπορικό απόρρητο τηρείται σύμφωνα με τους ισχύοντες νόμους και κανονισμούς κάθε συμβαλλόμενου μέρους.
                  
               Ο ελεγχόμενος οφείλει:
         
                     2.5.6.
                  
                  
                     να παρέχει εγκαίρως τις πληροφορίες που ζητά ο ελέγχων στο πλαίσιο του ελέγχου, κατά τη διάρκεια του ελέγχου ή εντός 20 εργάσιμων ημερών από το σχετικό αίτημα, προκειμένου να εξασφαλίσει τη δυνατότητα επίτευξης των στόχων του ελέγχου·
                  
               
                     2.5.7.
                  
                  
                     να συνεργάζεται και να βοηθά τον ελέγχοντα κατά την άσκηση των καθηκόντων του, έτσι ώστε να επιτυγχάνονται οι στόχοι του ελέγχου. Αυτό συνεπάγεται:
                     
                                 —
                              
                              
                                 ενημέρωση του προσωπικού που συμμετέχει στον έλεγχο σχετικά με τους στόχους του ελέγχου,
                              
                           
                                 —
                              
                              
                                 επιλογή υπαλλήλων που διαθέτουν τα κατάλληλα προσόντα για να συνοδεύσουν την ομάδα ελέγχου,
                              
                           
                                 —
                              
                              
                                 παροχή των απαραίτητων διευκολύνσεων που χρειάζεται η ομάδα ελέγχου προκειμένου να εξασφαλίσει αποτελεσματική και αποδοτική διαδικασία ελέγχου,
                              
                           
                                 —
                              
                              
                                 παροχή πρόσβασης στους χώρους και στα έγγραφα που είναι αναγκαία για τη διεξαγωγή του ελέγχου, σύμφωνα με τα σχετικά αιτήματα του ελέγχοντος.
                              
                           
               2.6.   Έρευνες για την υγεία των ζώων
         Οι έρευνες για την υγεία των ζώων διεξάγονται προκειμένου να συγκεντρωθούν κατάλληλα επιδημιολογικά και λοιπά στοιχεία σχετικά με την κατάσταση που επικρατεί όσον αφορά τις ασθένειες σε συγκεκριμένη περιοχή (κράτος μέλος/κράτος, μέρος κράτους μέλους/κράτους ή μέρη περισσότερων κρατών μελών/κρατών). Η έρευνα για την υγεία των ζώων μπορεί να διεξαχθεί από το ένα συμβαλλόμενο μέρος (στο παρόν καλούμενο “εισάγον μέρος”) προκειμένου να υποστηρίξει τον αρχικό προσδιορισμό για την κατάσταση ασθένειας που απέδωσε το άλλο συμβαλλόμενο μέρος (στο παρόν καλούμενο “εξάγον μέρος”) σε κάποια περιοχή (δηλαδή αναγνώριση για πρώτη φορά ότι η εν λόγω περιοχή είναι απαλλαγμένη από συγκεκριμένη ασθένεια), ή έπειτα από εμφάνιση ασθένειας.
         ΛΕΙΤΟΥΡΓΙΚΕΣ ΚΑΤΕΥΘΥΝΤΗΡΙΕΣ ΓΡΑΜΜΕΣ
         Προετοιμασία των ελέγχων
         3.   Προπαρασκευή
         3.1.   Προγραμματισμός των ελέγχων
         Προκειμένου να εξασφαλιστεί η δυνατότητα επαρκούς προετοιμασίας των ελέγχων και διεξαγωγής τους με τον πλέον αποδοτικό τρόπο, τα συμβαλλόμενα μέρη οφείλουν:
         
                     —
                  
                  
                     να καταρτίσουν ένα προκαταρκτικό πρόγραμμα ελέγχων που να καλύπτει, εφόσον είναι εφικτό, περίοδο δώδεκα μηνών, λαμβάνοντας σοβαρά υπόψη, μεταξύ άλλων, την ανάλυση που εκτίθεται στο σημείο 2.4 του παραρτήματος VI της συμφωνίας, καθώς και τις ενέργειες που απαριθμούνται στο παράρτημα V της συμφωνίας. Αυτό το ενδεικτικό πρόγραμμα πρέπει να αναθεωρείται κάθε έξι μήνες προκειμένου να καθιερωθεί ένα κυλιόμενο πρόγραμμα ελέγχων,
                  
               
                     —
                  
                  
                     να επιβεβαιώνουν, όσο πιο έγκαιρα μπορούν και κατά προτίμηση 60 ημέρες νωρίτερα, την πρόθεσή τους να διενεργήσουν τους ελέγχους που προβλέπονται στο ενδεικτικό πρόγραμμα,
                  
               
                     —
                  
                  
                     να ειδοποιούν, όσο πιο έγκαιρα μπορούν, τον ελεγχόμενο για κάθε προβλεπόμενη αλλαγή στο ενδεικτικό πρόγραμμα,
                  
               
                     —
                  
                  
                     να ανταλλάσσουν πληροφορίες για προγράμματα ελέγχων που προβλέπεται να πραγματοποιηθούν χωρίς να εμπίπτουν στο πεδίο εφαρμογής της συμφωνίας, αλλά ενδέχεται να είναι αναγκαίοι και κατάλληλοι για να διευκολυνθεί η εφαρμογή των διατάξεων του σημείου 6.3.
                  
               3.2.   Έναρξη των ελέγχων
         Κατά κανόνα, τα ακόλουθα στοιχεία θα παρέχουν τη βάση για την έναρξη των ελέγχων:
         
                     —
                  
                  
                     έλεγχοι που προσδιορίζονται στο ενδεικτικό πρόγραμμα,
                  
               
                     —
                  
                  
                     έλεγχοι κατόπιν πρόσκλησης του ελεγχομένου,
                  
               
                     —
                  
                  
                     έλεγχοι κατόπιν αιτιολογημένου αιτήματος ενός από τα συμβαλλόμενα μέρη της συμφωνίας, όπως οι έλεγχοι που πραγματοποιούνται σε περίπτωση σοβαρών ανησυχιών ενός από τα συμβαλλόμενα μέρη σχετικά με αναδυόμενους ή προσφάτως εξακριβωμένους κινδύνους για τη δημόσια υγεία ή για την υγεία των ζώων.
                  
               Σε όλες τις περιπτώσεις, ο ελέγχων πρέπει να ειδοποιεί εγκαίρως τον ελεγχόμενο σχετικά με το σκοπούμενο έλεγχο, προκειμένου να του δώσει τη δυνατότητα να προβεί στις αναγκαίες διευθετήσεις για την ικανοποιητική ολοκλήρωση του ελέγχου. Το χρονικό περιθώριο που αφήνει αυτή η ειδοποίηση πρέπει να αποτυπώνει την επείγουσα κατάσταση για τη δημόσια υγεία και την υγεία των ζώων που συνδέεται με τη διεξαγωγή του ελέγχου.
         Διαβίβαση πληροφοριών από τον ελέγχοντα στον ελεγχόμενο
         3.3.   Προκαταρκτικές ενέργειες
         3.3.1.   Προετοιμασία του σχεδίου ελέγχου
         Σε συνεννόηση με τον ελεγχόμενο, ο ελέγχων πρέπει να προετοιμάσει σχέδιο ελέγχου. Το σχέδιο ελέγχου πρέπει να υποβληθεί από τον ελέγχοντα στον ελεγχόμενο αρκετά πριν από το έλεγχο ώστε να δοθεί στον ελεγχόμενο επαρκής χρόνος για να παράσχει τις σχετικές πληροφορίες, κατά προτίμηση 60 ημέρες πριν από την προβλεπόμενη ημερομηνία έναρξης του ελέγχου. Ο έλεγχος πρέπει να διακρίνεται από ευελιξία, προκειμένου να υπάρχει η δυνατότητα αλλαγών στα σημεία όπου θα δοθεί έμφαση με βάση πληροφορίες που συγκεντρώνονται εκ των προτέρων ή κατά τη διάρκεια του ελέγχου.
         Το σχέδιο πρέπει να περιλαμβάνει:
         
                     —
                  
                  
                     το αντικείμενο, το βάθος και την έκταση του ελέγχου,
                  
               
                     —
                  
                  
                     τους στόχους του ελέγχου,
                  
               
                     —
                  
                  
                     προσδιορισμό των σχετικών προδιαγραφών που απαριθμούνται στο παράρτημα V, βάσει των οποίων θα γίνουν οι συγκρίσεις στο πλαίσιο του ελέγχου. Συγκεκριμένα, πρόκειται για τις προδιαγραφές του εξάγοντος μέρους όταν ο έλεγχος διεξάγεται ως αρχική επιτόπια αξιολόγηση της απόδοσης του προγράμματος ελέγχου του ελεγχομένου στο πλαίσιο της εξακρίβωσης της ύπαρξης όρου ισοδυναμίας, ή για συνδυασμό των προδιαγραφών τόσο του εξάγοντος μέρους όσο και του εισάγοντος μέρους, όπως τροποποιήθηκαν με τους κατάλληλους ειδικούς όρους που απαριθμούνται στο παράρτημα V, όταν διεξάγεται επακόλουθος έλεγχος για την εξακρίβωση προγενέστερα καθορισμένου όρου ισοδυναμίας,
                  
               
                     —
                  
                  
                     την ημερομηνία και τον τόπο του ελέγχου, καθώς και τα είδη των εγκαταστάσεων ή των κοινόχρηστων χώρων όπου θα πραγματοποιηθούν επισκέψεις, ώστε να καταστεί δυνατή η επιλογή των κατάλληλων μελών για την ομάδα ελέγχου,
                  
               
                     —
                  
                  
                     χρονοδιάγραμμα του ελέγχου, το οποίο θα περιλαμβάνει και την υποβολή της τελικής έκθεσης,
                  
               
                     —
                  
                  
                     τη γλώσσα ή τις γλώσσες στις οποίες θα πραγματοποιηθεί ο έλεγχος και θα συνταχθεί η έκθεση,
                  
               
                     —
                  
                  
                     την ταυτότητα των μελών της ομάδας ελέγχου, συμπεριλαμβανομένου του επικεφαλής,
                  
               
                     —
                  
                  
                     πρόγραμμα συσκέψεων με υπαλλήλους και επισκέψεων στις εγκαταστάσεις ή στους κοινόχρηστους χώρους, το οποίο θα περιλαμβάνει και τις μη εκ των προτέρων γνωστοποιούμενες επισκέψεις, ανάλογα με την περίπτωση,
                  
               
                     —
                  
                  
                     διατάξεις για τη διασφάλιση του εμπορικού απορρήτου και την αποφυγή εκδήλωσης αντικρουόμενων συμφερόντων.
                  
               3.3.2.   Συμφωνία με τον ελεγχόμενο επί του σχεδίου και των ημερομηνιών
         Εάν ο ελεγχόμενος έχει αντιρρήσεις για κάποιους όρους που περιγράφονται λεπτομερώς στο σχέδιο ελέγχου, οφείλει να τις γνωστοποιήσει αμέσως στον ελέγχοντα, κατά κανόνα εντός δέκα εργάσιμων ημερών μετά την παραλαβή του σχεδίου ελέγχου. Οι αντιρρήσεις πρέπει να συζητηθούν μεταξύ του ελέγχοντος και του ελεγχομένου. Η μία ή οι περισσότερες προτεινόμενες τροποποιήσεις του σχεδίου ελέγχου, συνεπεία των πληροφοριών που λαμβάνονται είτε πριν είτε κατά τη διάρκεια του ελέγχου, πρέπει να κοινοποιούνται από το προτείνον μέρος στο άλλο μέρος το συντομότερο δυνατόν.
         3.3.3.   Παραλαβή της απαραίτητης τεκμηρίωσης από τον ελεγχόμενο
         Πριν από τον έλεγχο, ο ελέγχων ενδέχεται να ζητήσει από τον ελεγχόμενο τεκμηρίωση σχετική με την προετοιμασία και τη διενέργεια του ελέγχου. Η τεκμηρίωση αυτή μπορεί να περιλαμβάνει, π.χ.:
         
                     —
                  
                  
                     νομοθεσία και σχετικά τεχνικά πρότυπα και προδιαγραφές,
                  
               
                     —
                  
                  
                     διαχειριστική δομή του ελεγχομένου,
                  
               
                     —
                  
                  
                     ρυθμιστικούς ρόλους και αρμοδιότητες του ελεγχομένου, καθώς και αποτελέσματα τυχόν ενεργειών εφαρμογής,
                  
               
                     —
                  
                  
                     διαδικασίες έγκρισης που εφαρμόζονται από τον ελεγχόμενο,
                  
               
                     —
                  
                  
                     λεπτομερή στοιχεία σχετικά με προγράμματα ελέγχου, όπου περιλαμβάνονται αντίγραφα εγγράφων εργασίας, εγχειριδίων και συναφών βιβλίων οδηγιών.
                  
               Ο ελέγχων μπορεί να ζητήσει διευκρινίσεις από τον ελεγχόμενο σχετικά με κάθε τεκμηριωτικό έγγραφο που έχει υποβληθεί.
         Διεξαγωγή του ελέγχου
         4.   Εναρκτήρια σύσκεψη
         Ο ελεγχόμενος και ο ελέγχων πρέπει να διοργανώσουν εναρκτήρια σύσκεψη σε τόπο που έχει συμφωνηθεί εκ των προτέρων και από τις δύο πλευρές. Στις περιπτώσεις που είναι αναγκαίο και προσφυές να δοθούν διευκρινίσεις σχετικά με ζητήματα που άπτονται του ελέγχου, η εναρκτήρια σύσκεψη μπορεί να πραγματοποιείται είτε στην Ουάσιγκτον (DC) για τους ελέγχους που διενεργούν ομάδες της Ευρωπαϊκής Επιτροπής, είτε στις Βρυξέλλες (Βέλγιο) ή στο Γκραντζ (Ιρλανδία) για τους ελέγχους που διενεργούν ομάδες των ΗΠΑ. Σε άλλες περιπτώσεις, οι εναρκτήριες συσκέψεις μπορούν να πραγματοποιούνται σε κατάλληλους τόπους, όπως σε πρωτεύουσες κρατών μελών της ΕΕ ή σε πόλεις των ΗΠΑ, στο βαθμό που είναι πρακτικό και εξυπηρετικό για τον εκάστοτε έλεγχο. Ανεξάρτητα από τον τόπο όπου πραγματοποιείται η εναρκτήρια σύσκεψη, ο προεδρεύων πρέπει να είναι κατάλληλος εκπρόσωπος της αρμόδιας αρχής (ή των αρμόδιων αρχών) του ελεγχομένου. Ο σκοπός της εναρκτήριας σύσκεψης είναι:
         
                     —
                  
                  
                     να παρουσιαστεί η ομάδα ελέγχου στον ελεγχόμενο,
                  
               
                     —
                  
                  
                     να επιβεβαιωθεί το αντικείμενο, το βάθος, η έκταση, οι κανόνες και οι στόχοι του ελέγχου,
                  
               
                     —
                  
                  
                     να απαριθμηθούν οι μέθοδοι εργασίας και οι διαδικασίες που πρόκειται να χρησιμοποιηθούν κατά τη διάρκεια του ελέγχου,
                  
               
                     —
                  
                  
                     να επιβεβαιωθούν οι επίσημοι σύνδεσμοι επικοινωνίας μεταξύ της ομάδας ελέγχου και του ελεγχομένου κατά τη διάρκεια του ελέγχου, συμπεριλαμβανομένου του καθορισμού των εκπροσώπων των αρμόδιων υπηρεσιών που θα συνοδεύσουν την ομάδα ελέγχου σε κάθε επίσκεψη,
                  
               
                     —
                  
                  
                     να επιβεβαιωθούν οι χώροι των κρατικών και λοιπών φορέων στους οποίους πρόκειται να πραγματοποιηθεί επίσκεψη,
                  
               
                     —
                  
                  
                     να επιβεβαιωθεί ο κατάλληλος αριθμός και οι ρόλοι των μελών της ομάδας ελέγχου που θα συμμετάσχουν ενεργά ή θα είναι παρατηρητές στις επιτόπιες επισκέψεις σε εγκαταστάσεις ή κοινόχρηστους χώρους παραγωγής,
                  
               
                     —
                  
                  
                     να επιβεβαιωθεί η ώρα, η ημερομηνία και ο τόπος της τελικής σύσκεψης και των ενδεχόμενων ενδιάμεσων συσκέψεων με τον ελεγχόμενο,
                  
               
                     —
                  
                  
                     να επιβεβαιωθούν οι ρυθμίσεις για τις μετακινήσεις και τα καταλύματα,
                  
               
                     —
                  
                  
                     να επιβεβαιωθεί ότι θα διατεθούν οι πόροι και οι διευκολύνσεις που χρειάζεται η ομάδα ελέγχου,
                  
               
                     —
                  
                  
                     να επιβεβαιωθούν οι μέθοδοι σύνταξης εκθέσεων που πρόκειται να χρησιμοποιηθούν,
                  
               
                     —
                  
                  
                     να ζητηθεί κάθε πρόσθετη τεκμηρίωση που κρίθηκε αναγκαία για τη διεξαγωγή του ελέγχου κατά τη διάρκεια του προπαρασκευαστικού σταδίου,
                  
               
                     —
                  
                  
                     να απαντηθούν τυχόν ερωτήματα του ελεγχομένου σχετικά με τη διαδικασία του ελέγχου.
                  
               5.   Εξέταση εγγράφων
         5.1.   Η εξέταση εγγράφων μπορεί να περιλαμβάνει, μεταξύ άλλων, τα ακόλουθα:
         
                     —
                  
                  
                     μητρώα των προγραμμάτων συμμόρφωσης,
                  
               
                     —
                  
                  
                     εκθέσεις επιθεώρησης και εσωτερικού ελέγχου,
                  
               
                     —
                  
                  
                     έγγραφα που αφορούν διορθωτικά μέτρα και κυρώσεις,
                  
               
                     —
                  
                  
                     μητρώα των μέτρων συμμόρφωσης που έχουν ληφθεί,
                  
               
                     —
                  
                  
                     σχέδια δειγματοληψιών και τα αποτελέσματά τους,
                  
               
                     —
                  
                  
                     έγγραφα που αφορούν την εξακρίβωση,
                  
               
                     —
                  
                  
                     κανονιστικές διαδικασίες που ακολουθεί ο ελεγχόμενος.
                  
               5.2.   Όταν ένας έλεγχος διενεργείται έπειτα από αναγνώριση ισοδυναμίας, η εξέταση των εγγράφων μπορεί επίσης να συνίσταται σε εξέταση των σχετικών μεταβολών στα συστήματα επιθεώρησης και πιστοποίησης, οι οποίες επήλθαν μετά την αναγνώριση της ισοδυναμίας ή μετά τον προηγούμενο έλεγχο.
         5.3.   Ο ελεγχόμενος συνεργάζεται πλήρως με τον ελέγχοντα κατά τη διαδικασία εξέτασης των εγγράφων και εξασφαλίζει την πρόσβαση του ελέγχοντος στα ζητούμενα έγγραφα και μητρώα.
         6.   Επιτόπια εξακρίβωση
         6.1.   Η απόφαση του ελέγχοντος ως προς τη φύση και την έκταση των επιτόπιων εξακριβώσεων πρέπει να λαμβάνεται συνεκτιμώντας διάφορους παράγοντες όπως η σχετική περιοχή, το ιστορικό συμμόρφωσης του κλάδου ή της εξάγουσας χώρας προς τις απαιτήσεις όπως έχει διαμορφωθεί από προγενέστερους ελέγχους ή/και κτηνιατρικούς ελέγχους στα σύνορα (όπου περιλαμβάνονται τα αποτελέσματα δειγματοληψιών και αναλύσεων σε εισαγόμενα φορτία), ο όγκος του παραχθέντος και εισαχθέντος ή εξαχθέντος προϊόντος, οι αλλαγές στην υποδομή και στη φύση και λειτουργία των εθνικών συστημάτων επιθεώρησης και πιστοποίησης.
         6.2.   Η επιτόπια εξακρίβωση μπορεί επίσης να περιλαμβάνει επισκέψεις σε εγκαταστάσεις παραγωγής και μεταποίησης, σε κοινόχρηστους χώρους, σε χώρους χειρισμού ή αποθήκευσης τροφίμων και σε εργαστήρια ελέγχου προκειμένου να ελεγχθεί η ακρίβεια των στοιχείων που δηλώνονται στο τεκμηριωτικό υλικό το οποίο αναφέρεται στο σημείο 5.1.
         6.3.   Μετά την ολοκλήρωση των ελέγχων των εγκαταστάσεων ή των κοινόχρηστων χώρων, ο ελεγχόμενος διενεργεί έλεγχο της εγκατάστασης ή των κοινόχρηστων χώρων σύμφωνα με τις συνήθεις διαδικασίες που ακολουθεί, και ο ελέγχων συμμετέχει σε αυτές κατά κανόνα ως παρατηρητής, αν και έχει την ευχέρεια να ελέγξει άλλα θέματα απόδοσης, εάν το κρίνει αναγκαίο. Λόγω των χρονικών περιορισμών, ο ελέγχων μπορεί να επιλέξει να μην παρακολουθήσει μια πλήρη, εκτενή επιθεώρηση του ελεγχομένου, και αντ’ αυτού να εξακριβώσει συγκεκριμένες πρακτικές επιθεώρησης μέσω μη επιτόπιων συνεντεύξεων με το προσωπικό επιθεώρησης του ελεγχομένου.
         6.4.   Ο ελεγχόμενος συνεργάζεται πλήρως με τον ελέγχοντα κατά τη διαδικασία της επιτόπιας εξακρίβωσης και διευκολύνει την είσοδο του τελευταίου στις εγκαταστάσεις και στους κοινόχρηστους χώρους που αποτελούν αντικείμενο της επιτόπιας εξακρίβωσης.
         6.5.   Όταν οι επιτόπιοι έλεγχοι αποκαλύπτουν σοβαρό πιθανό ή πραγματικό κίνδυνο για την ανθρώπινη υγεία ή την υγεία των ζώων, ο ελέγχων πρέπει αμέσως να ενημερώσει τον ελεγχόμενο για τη σχετική εκτίμηση. Ο ελεγχόμενος πρέπει να λάβει κατάλληλα μέτρα για να αποσοβήσει τον προσδιορισμένο και επιβεβαιωμένο κίνδυνο.
         7.   Επαναληπτικοί έλεγχοι
         Είναι δυνατό να διενεργούνται επαναληπτικοί έλεγχοι για να εξακριβώνεται η αποκατάσταση των ελλείψεων που εντοπίστηκαν σε προγενέστερο έλεγχο.
         8.   Έγγραφα εργασίας
         Τα έγγραφα εργασίας μπορεί να περιλαμβάνουν καταστάσεις στοιχείων που πρέπει να αξιολογηθούν, όπως είναι τα ακόλουθα:
         
                     —
                  
                  
                     νομοθεσία,
                  
               
                     —
                  
                  
                     διάρθρωση και λειτουργία των υπηρεσιών επιθεώρησης και πιστοποίησης,
                  
               
                     —
                  
                  
                     δομή, μελέτη κατασκευής, διαδικασίες και τρόπος λειτουργίας των εγκαταστάσεων και των κοινόχρηστων χώρων,
                  
               
                     —
                  
                  
                     υγειονομικές στατιστικές, σχέδια και αποτελέσματα δειγματοληψιών,
                  
               
                     —
                  
                  
                     μέτρα και διαδικασίες συμμόρφωσης,
                  
               
                     —
                  
                  
                     διαδικασίες για τη σύνταξη εκθέσεων και τις καταγγελίες,
                  
               
                     —
                  
                  
                     προγράμματα κατάρτισης.
                  
               8.1.   Δικαιολογητικά έγγραφα
         Τα έγγραφα που τεκμηριώνουν τις διαπιστώσεις του ελέγχου, τα συμπεράσματα και τις συστάσεις πρέπει να είναι κατά το δυνατόν τυποποιημένα, προκειμένου η διενέργεια του ελέγχου και η παρουσίαση των σχετικών διαπιστώσεων να είναι ομοιόμορφη, διαφανής και αξιόπιστη. Στα δικαιολογητικά έγγραφα μπορεί να περιλαμβάνονται τυχόν υπομνήματα ή άλλες γενικές πληροφορίες για τα προς αξιολόγηση στοιχεία.
         9.   Τελική σύσκεψη
         Όπως ισχύει και για την εναρκτήρια σύσκεψη, η τελική σύσκεψη μπορεί να πραγματοποιηθεί σε τόπο που να διευκολύνει τόσο τον ελεγχόμενο όσο και τον ελέγχοντα. Της τελικής σύσκεψης πρέπει επίσης να προεδρεύει κατάλληλος εκπρόσωπος της αρμόδιας αρχής (ή των αρμόδιων αρχών) του ελεγχομένου.
         Ο σκοπός της τελικής σύσκεψης είναι:
         
                     —
                  
                  
                     να επιβεβαιωθεί εκ νέου το αντικείμενο, το βάθος, η έκταση, οι κανόνες και οι στόχοι του ελέγχου,
                  
               
                     —
                  
                  
                     να γίνει υπενθύμιση στον ελεγχόμενο ότι ο έλεγχος βασίζεται σε δειγματοληψία των μηχανισμών ελέγχου των συστημάτων, και επομένως απέχει από το να αποτυπώνει το σύνολο των ελλείψεων των συστημάτων,
                  
               
                     —
                  
                  
                     να λάβει ο ελεγχόμενος τις προκαταρκτικές διαπιστώσεις του ελέγχοντος ή/και τη γενική επισκόπηση των διαπιστώσεων του ελέγχοντος,
                  
               
                     —
                  
                  
                     να παρουσιαστούν λεπτομερή στοιχεία για τις ουσιώδεις ελλείψεις που εντοπίστηκαν, καθώς και οι αντικειμενικές αποδείξεις για την ύπαρξη αυτών των ελλείψεων,
                  
               
                     —
                  
                  
                     να δοθούν οι πρόσθετες εξηγήσεις που είναι απαραίτητες για να εξασφαλιστεί ότι ο ελεγχόμενος κατανοεί τη φύση των ουσιωδών ελλείψεων,
                  
               
                     —
                  
                  
                     να επιβεβαιωθεί ότι τα πλήρη στοιχεία του ελέγχου θα παρασχεθούν υπό μορφή έκθεσης ελέγχου και ότι ο ελεγχόμενος θα έχει την ευκαιρία να σχολιάσει την έκθεση,
                  
               
                     —
                  
                  
                     να δοθεί στον ελεγχόμενο η δυνατότητα να διατυπώσει τα σχόλιά του επί των διαπιστώσεων του ελέγχου ή να ζητήσει διευκρινίσεις σε διάφορα σημεία.
                  
               Ενέργειες μετά τον έλεγχο
         10.   Έκθεση ελέγχου
         Η έκθεση ελέγχου πρέπει να παρέχει μια ισορροπημένη εικόνα των διαπιστώσεων του ελέγχου και να περιλαμβάνει τα συμπεράσματα και τις συστάσεις που απηχούν με ακρίβεια αυτές τις διαπιστώσεις. Πρέπει κανονικά να καλύπτει τα ακόλουθα:
         
                     —
                  
                  
                     το αντικείμενο, το βάθος, την έκταση, τους κανόνες και τους στόχους του ελέγχου,
                  
               
                     —
                  
                  
                     λεπτομέρειες του σχεδίου ελέγχου,
                  
               
                     —
                  
                  
                     στοιχεία των εγγράφων αναφοράς βάσει των οποίων διενεργήθηκε ο έλεγχος,
                  
               
                     —
                  
                  
                     αξιολόγηση των διαπιστώσεων από τον ελέγχοντα βάσει των προδιαγραφών που αποτελούσαν αντικείμενο του ελέγχου,
                  
               
                     —
                  
                  
                     τομέας (ή τομείς) διαφωνίας μεταξύ του ελέγχοντος και του ελεγχομένου,
                  
               
                     —
                  
                  
                     τις συστάσεις του ελέγχοντος όσον αφορά τις ουσιώδεις ελλείψεις που πρέπει να καλυφθούν,
                  
               
                     —
                  
                  
                     την απάντηση στην παρουσίαση των διαπιστώσεων, συμπεριλαμβανομένων των όποιων υποσχέσεων δόθηκαν για την αντιμετώπιση εντοπισμένων ελλείψεων.
                  
               10.1.   Επιβάλλεται η τήρηση του εμπορικού απορρήτου κατά την προετοιμασία και την επακόλουθη διανομή της έκθεσης ελέγχου. Πριν από τον έλεγχο, κάθε συμβαλλόμενο μέρος ενημερώνει το άλλο σχετικά με τους δικούς του νόμους και διαδικασίες για την προστασία των εμπιστευτικών εμπορικών πληροφοριών και άλλων πληροφοριών που ενδέχεται να κριθούν ευαίσθητες από το ένα ή και τα δύο συμβαλλόμενα μέρη. Κάθε συμβαλλόμενο μέρος τηρεί στο ακέραιο τις δικές του απαιτήσεις για την προστασία εμπιστευτικών πληροφοριών. Όταν μεταξύ των συμβαλλομένων μερών υπάρχουν σημαντικές διαφορές ως προς τη φύση των πληροφοριών που επιβάλλεται να προστατευθούν, τα συμβαλλόμενα μέρη προσδιορίζουν αυτές τις διαφορές πριν από τον έλεγχο και αποδέχονται τις κατάλληλες διαδικασίες που θα ακολουθηθούν.
         10.2.   Προβλέπεται η αποστολή σχεδίων της έκθεσης στον ελεγχόμενο, εντός των προθεσμιών που ορίζονται στη συμφωνία. Ο ελεγχόμενος μπορεί να διατυπώσει τα σχόλιά του εντός 60 ημερών, ενώ πρέπει να περιγράψει κάθε συγκεκριμένο διορθωτικό μέτρο που θα λάβει ή που έχει λάβει προκειμένου να τηρήσει την ισοδυναμία αρχικά ή να συνεχίσει να τηρεί την ισοδυναμία, συμπεριλαμβανομένων των τακτών ημερομηνιών περάτωσης.
         10.3.   Οι τροποποιήσεις στο κείμενο της τελικής έκθεσης μετά τα σχόλια της αρμόδιας αρχής πρέπει να περιορίζονται στη διόρθωση ανακριβειών που αφορούν αντικειμενικά στοιχεία. Ωστόσο, στην έκθεση μπορούν να αναφέρονται χωριστά και άλλα σχόλια του ελεγχομένου, εφόσον στοχεύουν στη διασαφήνιση του περιεχομένου της έκθεσης. Σε κάθε περίπτωση, τα σχόλια του ελεγχομένου πρέπει να επισυνάπτονται στην τελική έκθεση.
         11.   Παρακολούθηση των διορθωτικών μέτρων
         Η εξακρίβωση των αναγκαίων διορθωτικών μέτρων για την τήρηση της ισοδυναμίας ποικίλλει ανάλογα με τη φύση της αρχικής έλλειψης. Η εξακρίβωση των διορθωτικών μέτρων του ελεγχομένου μπορεί να περιλαμβάνει τα ακόλουθα:
         
                     —
                  
                  
                     εξέταση των διαβεβαιώσεων που παρέσχε ο ελεγχόμενος,
                  
               
                     —
                  
                  
                     εξέταση της τεκμηρίωσης που παρέσχε ο ελεγχόμενος,
                  
               
                     —
                  
                  
                     επαναληπτικοί έλεγχοι,
                  
               
                     —
                  
                  
                     εξέταση των δηλωθέντων διορθωτικών μέτρων σε επόμενο έλεγχο.
                  
               Η διαδικασία του επαναληπτικού ελέγχου είναι παρόμοια με αυτή που ακολουθείται στον κανονικό έλεγχο, αλλά αυτό που προέχει είναι η επιβεβαίωση ότι τα μέτρα που έλαβε ο ελεγχόμενος αντιμετωπίζουν και καλύπτουν ικανοποιητικά τις διαπιστωμένες ελλείψεις. Η έκθεση παρακολούθησης σχετικά με τα διορθωτικά μέτρα πρέπει να εκπονηθεί και να διανεμηθεί κατά τρόπο παρόμοιο με αυτόν που ισχύει για την αρχική έκθεση ελέγχου.
         Έρευνες για την υγεία των ζώων
         12.   Έρευνες για την υγεία των ζώων
         12.1.   Γενικές αρχές
         Όλα τα μέρη που συμμετέχουν σε έρευνα για την υγεία των ζώων πρέπει να συνεργάζονται με ειλικρίνεια και διαφάνεια για τη διεξαγωγή της έρευνας και με σκοπό την ταχύτερη δυνατή ολοκλήρωση όλων των αναγκαίων διαδικασιών.
         12.2.   Διαδικασίες
         12.2.1.   Προγραμματισμός των ερευνών για την υγεία των ζώων και έναρξη των ερευνών για την υγεία των ζώων
         Στις περισσότερες περιπτώσεις, αυτή η έρευνα πραγματοποιείται κατόπιν σχετικού αιτήματος του εξάγοντος μέρους. Τα αποτελέσματα της έρευνας για την υγεία των ζώων πρέπει να παρέχουν ουσιαστικές πληροφορίες για τον κίνδυνο ασθενειών που συνδέεται με τις εξαγωγές συγκεκριμένων εμπορευμάτων από την υπό έρευνα περιοχή. Το εισάγον μέρος βεβαιώνει εγκαίρως τη λήψη του σχετικού αιτήματος και ορίζει τον αρμόδιο που θα συνεργαστεί στενά με τους εκπροσώπους του εξάγοντος μέρους. Οι αναγκαίες επιτόπιες επισκέψεις προγραμματίζονται εν τάχει με τη συμβολή όλων των μερών.
         Σε περίπτωση εκδήλωσης μιας από τις ασθένειες που απαριθμούνται στο παράρτημα ΙΙΙ και εφόσον έχουν εγκριθεί μέτρα διασφάλισης ή περιφερειοποίησης, το εισάγον μέρος μπορεί να ζητήσει τη διενέργεια έρευνας για την υγεία των ζώων προκειμένου να καταστεί δυνατή η επανέναρξη των εμπορικών συναλλαγών όσον αφορά τα προσβληθέντα προϊόντα. Προκειμένου να ελαχιστοποιηθεί η αναστάτωση στο εμπόριο και να διευκολυνθεί η αναγνώριση του καθεστώτος περιοχής ως απαλλαγμένης από ασθένεια ή της διάγνωσης ασθένειας ή των κατάλληλων μέτρων για το μετριασμό του κινδύνου, οι αρμόδιοι εκπρόσωποι του εισάγοντος και του εξάγοντος μέρους συνεργάζονται για τον καθορισμό του χρονοδιαγράμματος της έρευνας το ταχύτερο δυνατόν. Μολονότι η επιλογή του χρόνου της επίσκεψης εξαρτάται από τη σημειούμενη πρόοδο όσον αφορά την καταπολέμηση των κρουσμάτων, τα δύο συμβαλλόμενα μέρη πρέπει να ξεκινήσουν τις σχετικές συζητήσεις όσο το δυνατόν νωρίτερα.
         12.2.2.   Ενέργειες πριν από την επίσκεψη
         Το εισάγον μέρος, σε απευθείας επικοινωνία με το εξάγον μέρος, προσδιορίζει τις περιοχές όπου πρόκειται να πραγματοποιηθεί έρευνα στο πλαίσιο της επιτόπιας επίσκεψης, καθώς και τα είδη των φορέων που θα περιληφθούν σε αυτή. Τα δύο μέρη πρέπει να συνεργαστούν στενά για να εκπονήσουν σχέδιο έρευνας που να καλύπτει τα ακόλουθα σημεία:
         
                     —
                  
                  
                     τις προτεινόμενες ημερομηνίες της επιτόπιας επίσκεψης,
                  
               
                     —
                  
                  
                     την (τις) περιοχή(-ές) όπου πρόκειται να πραγματοποιηθεί επίσκεψη και τα είδη των πληροφοριών που θα χρειαστεί να συγκεντρωθούν,
                  
               
                     —
                  
                  
                     τα ονόματα των μελών της ομάδας έρευνας, συμπεριλαμβανομένου του επικεφαλής της ομάδας έρευνας,
                  
               
                     —
                  
                  
                     πρόγραμμα συσκέψεων με αρμόδιους υπαλλήλους και επισκέψεων σε κτηνοτροφικές μονάδες ή άλλους χώρους,
                  
               
                     —
                  
                  
                     συγκεκριμένη τεκμηρίωση που θα ζητηθεί στο πλαίσιο της έρευνας, όπως η ισχύουσα νομοθεσία περί εξάλειψης και καταπολέμησης ασθενειών, δεδομένα επιτήρησης και παρακολούθησης, εκθέσεις σχετικά με την εξακρίβωση προελεύσεων και προορισμών, μητρώα εμβολιασμού εφόσον πραγματοποιείται, επιδημιολογικά δεδομένα σχετικά με την υπό εξέταση εμφάνιση κρουσμάτων ή άλλες πρόσφατες εμφανίσεις, εργαστηριακές εκθέσεις κ.λπ.,
                  
               
                     —
                  
                  
                     τα ονόματα των αρμοδίων επικοινωνίας του εξάγοντος μέρους (όπου περιλαμβάνονται εκπρόσωποι των αρμόδιων υπηρεσιών από όλα τα σχετικά κράτη μέλη/κράτη), καθώς και τις αρμόδιες ρυθμιστικές αρχές και των δύο μερών.
                  
               Το σχέδιο έρευνας πρέπει να ολοκληρωθεί πριν από την αναχώρηση της ομάδας έρευνας και να διαβιβαστεί σε όλα τα μέρη που συμμετέχουν στην έρευνα για την υγεία των ζώων.
         12.2.3.   Διεξαγωγή της έρευνας
         12.2.3.1.   Εναρκτήρια σύσκεψη
         Πρέπει να πραγματοποιηθεί εναρκτήρια σύσκεψη με τη συμμετοχή εκπροσώπων όλων των μερών. Στη σύσκεψη αυτή, το ερευνών μέρος επανεξετάζει το σχέδιο έρευνας και επιβεβαιώνει ότι έχουν γίνει οι αναγκαίες ρυθμίσεις για τη διεξαγωγή της έρευνας.
         Ο τόπος διεξαγωγής της εναρκτήριας σύσκεψης καθορίζεται στο πλαίσιο του σχεδίου έρευνας. Εφόσον κριθεί απαραίτητο, η σύσκεψη μπορεί να διοργανωθεί από εκπροσώπους των αρμόδιων ρυθμιστικών αρχών.
         Ο σκοπός αυτής της εναρκτήριας σύσκεψης είναι:
         
                     —
                  
                  
                     να παρουσιαστεί η ομάδα έρευνας στους εκπροσώπους του εξάγοντος μέρους,
                  
               
                     —
                  
                  
                     να απαριθμηθούν οι κύριοι τομείς της έρευνας και οι διαδικασίες που θα ακολουθηθούν,
                  
               
                     —
                  
                  
                     να επιβεβαιωθούν οι επίσημοι σύνδεσμοι επικοινωνίας μεταξύ της ομάδας έρευνας και των εκπροσώπων του εξάγοντος μέρους,
                  
               
                     —
                  
                  
                     να επιβεβαιωθεί το χρονοδιάγραμμα και οι χώροι όπου πρόκειται να πραγματοποιηθεί επίσκεψη,
                  
               
                     —
                  
                  
                     να επιβεβαιωθεί η ημερομηνία, η ώρα και ο τόπος της τελικής σύσκεψης,
                  
               
                     —
                  
                  
                     να επιβεβαιωθούν οι ρυθμίσεις για τις μετακινήσεις και τα καταλύματα,
                  
               
                     —
                  
                  
                     να επιβεβαιωθεί ότι θα διατεθούν οι πόροι και η τεκμηρίωση που χρειάζεται η ομάδα έρευνας,
                  
               
                     —
                  
                  
                     να απαντηθούν τυχόν ερωτήματα των εκπροσώπων του εξάγοντος μέρους σχετικά με την έρευνα.
                  
               12.2.3.2.   Τεκμηρίωση της έρευνας
         Οι υπάλληλοι που διεξάγουν την έρευνα τηρούν γραπτή κατάσταση με τις διαπιστώσεις τους, μαζί με την τεκμηρίωση που παρέλαβαν από τους εκπροσώπους του συμβαλλόμενου μέρους υποδοχής. Η κατάσταση περιλαμβάνει τους χώρους στους οποίους πραγματοποιήθηκε επίσκεψη, συμπεριλαμβανομένων των κτηνοτροφικών μονάδων, καθώς και τα ονόματα και τις ιδιότητες των υπαλλήλων με τους οποίους πραγματοποιήθηκε συνέντευξη στο πλαίσιο της έρευνας.
         12.2.3.3.   Τελική σύσκεψη
         Η τελική σύσκεψη πραγματοποιείται με τη συμμετοχή εκπροσώπων και από τα δύο συμβαλλόμενα μέρη. Ο τόπος διεξαγωγής της σύσκεψης καθορίζεται στο πλαίσιο του σχεδίου έρευνας. Εφόσον κριθεί απαραίτητο, η σύσκεψη μπορεί να διοργανωθεί από εκπροσώπους των αρμόδιων ρυθμιστικών αρχών.
         Ο σκοπός της συνεδρίασης είναι:
         
                     —
                  
                  
                     να γίνει ανασκόπηση των κύριων τομέων της έρευνας και των διαδικασιών που ακολουθήθηκαν,
                  
               
                     —
                  
                  
                     να δοθεί στους εκπροσώπους του εξάγοντος μέρους η ευκαιρία να παράσχουν διευκρινίσεις για οποιοδήποτε θέμα που άπτεται της έρευνας ή για την τεκμηρίωση που δόθηκε,
                  
               
                     —
                  
                  
                     να προσδιοριστούν οι πρόσθετες πληροφορίες που ενδεχομένως απαιτούνται για να ολοκληρωθεί η αξιολόγηση,
                  
               
                     —
                  
                  
                     να απαντηθούν τυχόν ερωτήματα σχετικά με την αξιολόγηση και τις επακόλουθες ενέργειες,
                  
               
                     —
                  
                  
                     να καταρτιστεί ενδεικτικό χρονοδιάγραμμα για τη διαβίβαση στο εξάγον μέρος της αξιολόγησης της έρευνας για την υγεία των ζώων ή/και της σχετικής έκθεσης.
                  
               12.2.4.   Αξιολόγηση
         Η αξιολόγηση πρέπει να είναι επιστημονικά τεκμηριωμένη, διαφανής και σύμφωνη με τα σχετικά διεθνή πρότυπα και με παρόμοιες αξιολογήσεις που έχει πραγματοποιήσει το εισάγον μέρος.
         Ανάλογα με τις διαδικασίες του εισάγοντος μέρους, η αξιολόγηση ή/και η σχετική έκθεση μπορούν να δημοσιοποιηθούν. Τα σχόλια του εξάγοντος μέρους επί της αξιολόγησης ή/και της σχετικής έκθεσης διατυπώνονται με γνώμονα τις ισχύουσες κανονιστικές απαιτήσεις του εισάγοντος μέρους.»